Analize și opinii 


Până în 2050, România va salva de una 
singură planeta 

România comite 0,37% din emisiile globale de gaze cu efect de seră. O treime de la mașini, o treime de la ce 
a mai rămas din industrie și o șesime de la ce a mai rămas din agricultură. Probabil, restul de o șesime este 


de la „vânturile” umane sau animale. 


lohannis a promis/impus, iar guvernul Ciolacu s-a supus: până în 2050, România va salva de una singură 
planeta, reducând emisiile de gaze cu efect de seră cu 82%. Adică, ajungem pe la 0,06% contribuţie la 


claimătceingi și rezolvăm definitiv problema. 
En passant, veți şti că: 


— principalii poluatori ai planetei sunt cele mai mari economii ale lumii: SUA, China, UE, Japonia, India, Marea 
Britanie, Brazilia, Canada și Australia; poluarea merge mână în mână cu dezvoltarea economică și socială; 


— China, SUA și India, în această ordine, cauzează 92,7% din problemă; 


— UE cauzează doar 7,3% din problemă; dintre statele UE, 70% din aceste 7,3% reprezintă „opera” celor mai 
mari economii ale UE, adică, Germania, Franţa, Italia, Spania, Olanda și Polonia. 


Ce presupune acest efort al României, pentru a deveni neutră până în 2050? 


Ne spune oficial și normativ Guvernul României, prin HG nr.1215/2023 privind strategia de reducere a emisiilor 
de gaze cu efect efect de seră. 


Printre altele: 
— nu vom mai putea parcurge mai mult de 6.500 de km/an cu mașina proprie cu motoare termice; 


— un autobuz/microbuz cu motor termic utilizat pentru transport de persoane nu va mai putea parcurge mai 
mult de 64.500 de km/an; 


— centralele termice de apartament, kaput. 


Potrivit estimărilor Băncii Mondiale, costul trecerii la energia verde până în 2050 va fi de 1.900 miliarde de 
euro pentru România. 


Oamenii se vor deplasa cu trenul, tramvaiul, metroul sau mașina electrică. 


Deocamdată, în România, trenul circulă cu 20 km la oră. Dar nu vă temeţi — conform PNRR, în 235 de ani vom 


ajunge să călătorim cu trenul cu 35 de km la oră. 


Deocamdată, autobuzele hiper-scumpe circulă goale în București, dar nicio panică, sigur ne vom înghesui 
pentru a ni se face frig de la încălzeala globală. Curând vom vegeta și fierbe în ele, neavând de ales. 


Deocamdată, tramvaiele din București circulă cu 2 km/oră, pe un terasament care arată și se comportă ca cele 
de după bombardarea Dresdei de către armatele aliate, dar sigur va fi bine, căci am cumpărat modele Imperio, 
care sunt și mai late decât terasamentul, și mai lungi decât refugiile pentru călători. 


Deocamdată, doar 1% dintre români au mașini electrice (care se descărcă în 2 ore de mers și, uneori, iau foc 
din senin). Țara se mândrește cu câteva sute de super — chargere electrice. La un potenţial de 6 milioane de 
mașini electrice, rezultat din abandonul treptat al motoarelor termice, e arhisuficient. 


Deocamdată, un milion de întreprinderi își fac treaba cu mașini cu motoare termice, iar 8 milioane de oameni 
sunt proprietari de automobile (pe care au dat bani buni), plătitori de rate bancare/de leasing, de polite de 
asigurări, de roviniete și taxe locale, dar nu-i nimic, ne întoarcem cu plăcere la frumoasele vremi ale lui 
Ceaușescu, la sistemul de achiziţie în care așteptai 5 ani să îţi vină rândul la Dacia și la sistemul de circulaţie 
rotativ, recte, un uichend — mașina cu număr cu soț, al doilea uichend — mașina cu număr fără soţ. 


PS Acel hașge citat mai sus are două articole. Unul dintre ele face referire la o anexă publicată în alt Monitor 
Oficial, care nu apare pe bazele de date legislative. Nu se știe care e motivul acestei secretomanii, dar ne-am 
obișnuit cu secretele lui herr lohannis, care nu ne-a spus încă cât a costat călătoria sa minunată în Africa, 
unde i s-a urat hakuna matata... 

